{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Naputak o okvirnom sadržaju, minimalnom skupu podataka te načinu javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih i izvanproračunskih korisnika državnog proračuna i jedinica lokalne i područne (regionalne) samouprave"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga gradova u RH","I. OPĆE ODREDBE,\nČlanak 2.","Kao što smo predlagali u više mišljenja na Nacrt prijedloga Zakona o proračunu, smatramo da bi u cilju povećanja transparentnosti podatke trebalo objavljivati u sklopu sustava Transparentnost proračuna Ministarstva financija putem kojeg su objavljeni podaci o rashodima državnog proračuna. Na taj način ostvario bi se centralni sustav transparentnosti opće države. \nObzirom da ovaj naputak propisuje obvezu objave podataka u open data formatu i zadanoj minimalnoj strukturi, smatramo da nema tehničkih prepreka za prihvat i objavu podataka."]
[2,"Povjerenik za informiranje","I. OPĆE ODREDBE,\nČlanak 4.","Smatramo da Članak 4. nije usklađen s odredbama članka 10. stavka 1. točke 8. Zakona o pravu na pristup informacijama (ZPPI).\n\nNaime, prema Naputku, za fizičke osobe iz Kategorije 2 (ostale fizičke osobe kojima se „isporučuju dobra i usluge“), ne navodi se podatak o imenu i prezimenu, OIB i sjedište (pripadnost Gradu ili Općini). \n\nPrema točki 8. ZPPI-ja tijela javne vlasti su dužna objaviti informacije o dodijeljenim bespovratnim sredstvima, sponzorstvima, donacijama ili drugim pomoćima, uključujući popis korisnika i visinu iznosa. S obzirom na to, objava osobnog imena i visine sredstava predstavlja zakonit način obrade osobnih podataka, ime i prezime i iznos dobivenih sredstava ne predstavlja zaštićeni osobni podatak. \n\nSlijedom toga, tijela javne vlasti imaju zakonsku obvezu objavljivati popis korisnika (naziv/ime i prezime) i visinu iznosa za dodijeljena bespovratna sredstva, sponzorstva, donacije i druge pomoći, temeljem članka 10. stavka 1. točke 8. ZPPI-ja. \n\nStoga se predlaže da  se i za Kategoriju 2, za ime i prezime fizičke osobe i sjedište Kategorije 2, propiše \"DA\", radi jednoobraznosti postupanja.\n\nTakođer, iz rubrike „način objave“, nije jasno na što se odnosi ukupni iznos – da li na pojedinog korisnika neovisno o namjeni ili ukupni iznos po pojedinoj namjeni za sve korisnike iz pojedine kategorije te je potrebno isto jasnije propisati."]
[3,"Alen Framić","I. OPĆE ODREDBE,\nČlanak 4.","Kategorija 2 obuhvaća sve ostale fizičke osobe i pripisuje da se ne objavljuje osobne podatke primatelja. Na taj način i dalje je moguće netransparentno trošenje sredstava. Ime i prezime fizičkih osoba također treba biti objavljeno uz izuzetak maloljetnih osoba čije podatke treba anonimizirati, a navesti ime roditelja ili staratelja.\n\nBudući da se svaka isplata vrši na temelju nekog službenog akta, potrebano je navesti i barem broj službenog glasila u kojemu je objavljena odluka na emelju koje se vrši isplata."]
[4,"Povjerenik za informiranje","I. OPĆE ODREDBE,\nČlanak 5.","Zakon o pravu na pristup informacijama (ZPPI) predviđa širi skup podataka po pojedinim točkama članka 10. ZPPI-ja i to ne fakultativno, već je obveza objave izričito utvrđena Zakonom. \nStoga u stavku 1. treba brisati riječ „mogu“ i propisati \"da trebaju objavljivati i širi skup podataka o trošenju sredstava sukladno zakonu koji uređuje pravo na pristup informacijama\" ili da trebaju objavljivati informacije o trošenju sredstava sukladno zakonu koji uređuje pravo na pristup informacijama. \nTakođer, smatramo da je potrebno izbrisati stavak 2. ovoga članka, jer je rješavanje zahtjeva za pristup informacijama u potpunosti regulirano ZPPI-jem te je predložena upućujuća norma suvišna."]
[5,"JASNA PERHAT","I. OPĆE ODREDBE,\nČlanak 6.","Smatram da je predloženi rok od 20 dana po isteku mjeseca neadekvatan. Jedan od razloga je što početkom godine godinu JLS i proračunski korisnici dok izrađuju financijske izvještaje  za prethodnu ne knjiže isplate tekuće godine, već se s knjiženjem kreće nakon prijenosa početnog stanja kupaca i dobavljača, a što je nakon roka za predaju financijskih izvještaja (za JLS 15.02). Nakon prijenosa početnih stanja  treba još i proknjižiti sva plaćanja kako bi se dobili valjani podaci za ovaj izvještaj i već smo na kraju veljače ako ne i u ožujku.  Smatram da bi za pripremu podataka u ionako već zgusnutom rasporedu rokova koje JLS i proračunski korisnici moraju poštovati primjereni rok bio da se objava podataka vrši najmanje kvartalno najkasnije u roku 60 dana po isteku kvartala.\nZa objavu podataka treba napraviti i prilagodbu informacijskih sustava koji se koriste, retroaktivna  primjena propisa odnosno povratno djelovanje nije zakonito."]
[6,"Jelena Jončić","I. OPĆE ODREDBE,\nČlanak 6.","S obzirom da proračunski korisnici imaju tromjesečne, polugodišnje, devetomjesečne i godišnje izvještaje, bilo bi jednostavnije da se nakon predaje navedenih izvještaja nadležnim tijelima na web stranicama korisnika objavljuje  dinamika trošenja sredstava.\nMjesečne evidencije oduzimaju  vrijeme proračunskim korisnicima, a objavljivanjem tromjesečnih ili polugodišnjih informacija o trošenju  bi se moglo lakše uočiti ukoliko se nekom subjektu uplaćuju veći iznosi nego što bi se to moglo utvrditi da se mjesečno objavljuje navedene informacije."]
[7,"Udruga gradova u RH","I. OPĆE ODREDBE,\nČlanak 6.","Smatramo da je obvezna mjesečna učestalost objave predmetnih podataka neadekvatna, obzirom na već postojeće zahtjeve za izvještavanje u sustavu proračuna. Predlažemo da se obvezni rok objave iz stavka 2. uskladi s rokovima za polugodišnje izvještavanje, odnosno godišnje izvještavanje u slučaju drugog polugodišta te sukladno tome prilagoditi i datum prve objave iz stavka 3. Jedinicama lokalne samouprave koje imaju tehničke i/ili kadrovske resurse treba ostaviti slobodu da podatke objavljuju u realnom vremenu ili drugim rokovima kraćim od polugodišta."]
[8,"SINIŠA BOSANAC","I. OPĆE ODREDBE,\nČlanak 6.","Obzirom na fiskalnu godinu potrebno je predviditi unos svih troškova od 01.01.2023. godine kako bi se moglo pratiti izvršenje proračuna jedinica regionalne i lokalne samouprave. U redu je rok od 20.07. za početak objave obzirom na potrebu implementacije programskih rješenja no treba ih obavezati da objave informacije od 01.01. tekuće godine."]